"กาตาร์ แอร์เวย์ส" คว้าแชมป์สายการบินดีสุดในโลก ขณะที่ "การบินไทย"... - FINNOMENA
สกายแทร็ก (Skytrax) สถาบันวิจัยด้านการบินชั้นนำของอังกฤษ ได้ประกาศรางวัลสายการบินโลกประจำปี 2017 (2017 Skytrax World Airline Awards) ที่งาน Paris Air Show
21 มิ.ย. 2560

สกายแทร็ก (Skytrax) สถาบันวิจัยด้านการบินชั้นนำของอังกฤษ ได้ประกาศรางวัลสายการบินโลกประจำปี 2017 (2017 Skytrax World Airline Awards) ที่งาน Paris Air Show
จากการสำรวจผู้โดยสาร 19.87 ล้านคน จาก 105 ประเทศทั่วโลก ตั้งแต่เดือนสิงหาคม 2016 ถึงเดือนพฤษภาคม 2017 ทั้งหมด 325 สายการบิน
โดยสายการบินที่ดีที่สุดในโลกประจำปี 2017 ตกเป็นของ กาตาร์ แอร์เวย์ส ซึ่งนับเป็นครั้งที่่ 4 ของสายการบินที่ได้รับรางวัลนี้ นอกจากนี้ยังได้รับรางวัลสายการบินที่นั่งชั้นธุรกิจดีที่สุดในโลกอีกด้วย
ส่วนสายการบินที่ดีที่สุดในโลกอันดับ 2 ได้แก่สายการบินสิงคโปร์ แอร์ไลน์ส อันดับ 3 ตกเป็นของสายการบินเอเอ็นเอ หรือ ออล นิปปอน แอร์เวย์ส ของประเทศญี่ปุ่น ในขณะที่แชมป์เก่าอย่างสายการบินเอมิเรตส์ (Emirates) ร่วงลงไปอยู่ในอันดับที่ 4
ด้านสายการบินของประเทศไทยอย่างการบินไทย ในปีนี้ถูกจัดให้เป็นสายการบินที่ที่สุดในโลกอันดับ 11 ขยับขึ้นจากปีที่แล้วที่อยู่ในอันดับที่ 13 และยังได้รับเลือกให้เป็นสายการบินที่นั่งชั้นประหยัดที่ดีที่สุดในโลกอีกด้วย
ในขณะที่สายการบินบางกอก แอร์เวย์ส ได้รับเลือกให้เป็นสายการบินระดับภูมิภาคที่ดีที่สุดในโลก
ที่มา : http://www.airlinequality.com/news/qatar-airways-is-voted-the-worlds-best-airline-in-2017/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: